  Туспуктэм: Константин Вознесенских Майя Бывальцева 20-тӥ коньывуонэ Удмуртиын коронавируслы 3 сюрс 734 эскеронъёс ортчытӥзы, 270 муртлэсь висёнэз шараязы, соос пӧлын 14 аресозь 41 пиналъёс но 65 арессэс ортчем 69 арлыдоос. Эмъяськонние 30 адями шедиз. Со сярысь элькунысь тазалыкез утёнъя министерстволэн пресс-службаез ивортӥз. Та дыре доразы эмъяськись 3 сюрс 383 адямиез эмчиос чакласа возё. Эмъяськонниосын кыллись 172 висисьёслэн тазалыксы шоро-куспо лыдъяське, 18 муртлэн – секыт, сизьымез соос пӧлысь тыосты шокатӥсь аппарат улын кыллё. 333 адями йӧназ. Куинь адями улонысь кошкиз. Кышномуртлы 81 арес вал, воргоронъёслы – 66 но 81 арес. 21-тӥ коньывуонлы Удмуртиын коронавирусэн черлан 220 сюрс 645 учыр лабораториосын зэматэмын. 212 сюрс 427 мурт йӧназ. 4 сюрс 107 адями улонысь кошкиз, со пӧлысь 3 сюрс 909-эз – юнматэм диагнозэн. 705 сюрс 136 мурт вакцинациез ортчиз, со пӧлысь 564 сюрс 461 адями кыкетӥ компонентсэ но басьтӥз. 247 сюрс 746 адями ревакцинациез ортчиз. Тодэ вайытом, нунал азьвыл элькунын коронавируслы 4 сюрс 856 эскеронъёс ортчытӥзы, 323 муртлэсь висёнэз шараязы, эмъяськонние 20 адямиез интыязы. Коронавирусэз алон, шараян но эмъян пумысен юанъёсын визь-кенеш сётонъя центре жингыртыны луэ, солэн телефон номерез – 8-800-100-24-47. Тегъёс: Тазалык висён коронавирус Удмуртия  